cyanic-selkie/wikianc huggingface dataset:
სუზან პიტერსი
დაიბადა სპოკენში, ვაშინგტონში. პიტერსი დაქვრივებულმა დედამ გაზარდა პორტლენდში, ორეგონში და მოგვიანებით, ლოს- ანჯელესში. საშუალო სკოლის დამთავრების შემდეგ მსახიობობას სწავლობდა ავსტრიელ თეატრის რეჟისორ მაქს რაინჰარდტთან და მალევე გააფორმა კონტრაქტი Warner Bros.-თან. სანამ მეორეხარისხოვან როლს მიიღებდა ფილმში, Santa Fe Trail (1940) გამოჩნდა რამდენიმე ფილმში. უკანასკნელად იმონაწილევა 1942 წლის ფილმში, The Big Shot, სადაც ასევე თამაშობდნენ ჰემფრი ბოგარტი და რიჩარდ ტრევისი; ამ ფილმის შემდეგ Warner Bros.-მა გადაწყვიტა, რომ მსახიობთან კონტრაქტი აღარ გაეგრძელებინა.
1942 წელს პიტერსი გამოჩნდა მეორეხარისხოვან როლით ტიშში, რის შედეგადაც მან ხელი მოაწერა კონტრაქტს Metro-Goldwyn-Mayer- თან (MGM). იმავე წელს მან შეასრულა გამორჩეული როლი მერვინ ლეროი რეჟისორულ დრამაში Random Harvest, რომელმაც მოუპოვა ოსკარის ნომინაცია საუკეთესო მეორეხარისხოვანი როლისთვის და კინოსაზოგადოებაში დაამკვიდრა, როგორც სერიოზული დრამატული შემსრულებელი. პიტერსი აგრძელებდა მთავარ როლებს MGM-ის ფილმებში, მათ შორისაა როლები რომანტიკულ კომედიაში ახალგაზრდა იდეები (1943) და რამდენიმე ომის თემატიკის ფილმი: დავალება ბრეტანში (1943), რუსეთის სიმღერა (1944) და Keep Your Powder Dry.
1945 წლის ახალ წელს, პიტერსს ზურგის ტვინი დაუზიანდა ცეცხლსასროლი იარაღის შემთხვევით მიყენებული ჭრილობის შედეგად, რის გამოც იგი სამუდამოდ პარალიზირებული დარჩა. მოგვიანებით დაუბრუნდა მსახიობობას, ინვალიდის ეტლით განასახიერა ბოროტმოქმედი ფილმში, „ვერძის ნიშანი“ (1948). ამის შემდეგ პიტერსმა მოღვაწეობა დაიწყო თეატრის სივრცეში და გამოჩნდა როგორც ლორა უინგფილდი კრიტიკულად აღიარებულ ტენესის უილიამსის შუშის ცხოველთა სპექტაკლში, რომლის შინაარსიც ოდნავ გადაასხვაფერეს, რათა პიტერს ინვალიდის ეტლით ეთამაშა. მას მოჰყვა სპექტაკლი The Barretts of Wimpole Street, რომელშიც მან განასახიერა ფიზიკურად შეზღუდული შესაძლებლობის მქონე პოეტი ელიზაბეტ ბარეტ ბრაუნინგი. 1952 წლისთვის პიტერსი რამდენიმე წლის განმავლობაში განიცდიდა კლინიკურ დეპრესიას პირადი ურთიერთობებისა და კარიერის შეზღუდული შესაძლებლობების გამო. 1952 წლის ბოლოს მან დაიწყო შიმშილი, რამაც მის დამბლასთან ერთად გამოიწვია თირკმელების ქრონიკული ინფექცია და პნევმონია. გარდაიცვალა ჯანმრთელობის გართულებების გამო იმავე წელს, 31 წლის ასაკში.
1921 – 1939: ადრეული ცხოვრება
სუზან პიტერსი დაიბადა 1921 წლის 3 ივლისს, ვაშინგტონში. იყო რობერტ და ები კარნაჰის ორი შვილიდან უფროსი. მამამისი ირლანდიური წარმოშობის ინჟინერი იყო, ხოლო დედამისს ფრანგული წარმოშობა ჰქონდა. ჰყავდა ერთი უმცროსი ძმა, რობერტი, რომელიც 1923 წელს დაიბადა. სუზანის დაბადებიდან მალევე კარნაჰების ოჯახი საცხოვრებლად გადავიდა პორტლენდში, ორეგონში. 1928 წელს მამამისი მანქანის ავარიის შედეგად გარდაიცვალა, რის შემდეგაც ოჯახმა ცხოვრება სიეტლში, ვაშინგტონში განაგრძო. მოგვიანებით, გადავიდნენ ლოს-ანჯელესში, პიტერსის დერმატოლოგისტ ბებიასთან საცხოვრებლად.
პიტერსმა განათლება მიიღო Laird Hall-ის გოგონათა სკოლაში, კალიფორნიაში. საშუალო სკოლაში სწავლის პერიოდში მუშაობდა ლოს-ანჯელესის უნივერმაღაზიაში, სადაც გამოიმუშავებდა ფულს დედისა და ძმის დასახმარებლად. პიტერსის დედა თავს და ორ შვილს ტანსაცმლის მაღაზიაში მუშაობით და ბინის კორპუსის მართვით ირჩენდა. იყო მოყვარული მოცურავე და ჩოგბურთელი, ასევე გაიზარდა ცხენებზე ჯირითით;
პიტერსი გადავიდა ჰოლივუდის საშუალო სკოლაში და დაიწყო დრამის გაკვეთილებზე სიარული, რომელიც მან არჩია კულინარიის კურსების სწავლას: „მე კულინარიის კურსის ნაცვლად დრამის კურსი გავიარე, რადგან მეგონა, რომ ეს უფრო ადვილი იყო“, - თქვა პიტერსმა. „მსახიობობა ფულს ნიშნავდა და [ჩემს ოჯახს] ფული სჭირდებოდა“. ჯერ კიდევ საშუალო სკოლაში სწავლის დროს მან კონტრაქტი გააფორმა ერთ-ერთ აგენტთან. მან დაამთავრა ჰოლივუდის საშუალო სკოლა 1939 წლის ივნისში ჯეისონ რობარდსთან, შეილა რაიანთან და დოროთი მორისთან ერთად. მოგვიანებით, პიტერსმა მოიპოვა სტიპენდია მაქს რეინჰარდტის დრამატული ხელოვნების სკოლაში სასწავლებლად.
სქოლიო
კატეგორია:XX საუკუნის ამერიკელი ქალი მსახიობები კატეგორია:Metro-Goldwyn-Mayer-ის კონტრაქტორები კატეგორია:ამერიკელი ტელემსახიობი ქალები კატეგორია:ამერიკელი ქალი თეატრის მსახიობები კატეგორია:ირლანდიელი ამერიკელები კატეგორია:ფრანგი ამერიკელები კატეგორია:ამერიკელი ქალი კინომსახიობები კატეგორია:გარდაცვლილი 1952 კატეგორია:დაბადებული 1921 კატეგორია:დაბადებული 3 ივლისი კატეგორია:გარდაცვლილი 23 ოქტომბერი
Amblyopone degenerata
Amblyopone degenerata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Amblyopone-ს გვარიდან. მიეკუთვნება Amblyoponinae-ს ქვეოჯახს. .
პოლინ ბონაპარტი
thumb|პოლინ ბონაპარტი პოლინ ბონაპარტი (Marie Paulette (Pauline) Bonaparte) (დ. 20 ოქტომბერი, 1780, აიაჩო, კორსიკა — გ. 9 ივნისი, 1825) — შვილი კარლო ბუონაპარტესი და ლეტიცია რამოლინოსი. ის იყო საფრანგეთის პრინცესა და გუასტალას ჰერცოგინია. პოლინას ჰყავდა 12 დედმამიშვილი.
კატეგორია:ბონაპარტები კატეგორია:დაბადებული 20 ოქტომბერი კატეგორია:დაბადებული 1780 კატეგორია:გარდაცვლილი 9 ივნისი კატეგორია:გარდაცვლილი 1825
ჯორჯ ლეზენბი
ჯორჯ ლეზენბი (George Lazenby; (დ. 5 სექტემბერი, 1939) — ავსტრალიელი მსახიობი, განსაკუთრებულად ცნობილი მის მიერ მხოლოდ ერთხელ შესრულებული ჯეიმზ ბონდის როლით ფილმში „მისი აღმატებულების საიდუმლო სამსახურში“.
გარდა ბონდის როლებისა, იგი მონაწილეობდა სატელევიზიო სარეკლამო რგოლებში. 1970-იან წლებში ის აპირებდა ბრიუს ლისთან ერთად ერთ-ერთ ფილმში გადაღებას, მაგრამ პროექტი ვერ განახორციელა.
სქოლიო
კატეგორია:დაბადებული 5 ნოემბერი კატეგორია:დაბადებული 1939 კატეგორია:XX საუკუნის ავსტრალიელი მამაკაცი მსახიობები კატეგორია:XXI საუკუნის ავსტრალიელი მამაკაცი მსახიობები კატეგორია:ავსტრალიელი მამაკაცი კინომსახიობები კატეგორია:ავსტრალიელი მამაკაცი ტელემსახიობები კატეგორია:ავსტრალიელი მამაკაცი გამხმოვანებლები
Lasioglossum rufimente
Lasioglossum rufimente — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1937 წელს.
სქოლიო
rufimente
მეტალიკის დემოების სია
ამერიკული მძიმე მეტალ ჯგუფ მეტალიკას დაარსებიდან დღემდე ჩაწერილი აქვს რამდენიმე დემო. ქვემოთ მოცემულია მეტალიკის დემოების ქრონოლოგიური სია:
Ron McGovney's '82 Garage demo
ესაა დემო აუდიოკასეტა, რომელიც ოფიციალურად არასოდეს გამოსულა. მიუხედავად ამისა, კასეტის როგორც სრული, ასევე ნაწილობრივი ვერსიები ფართო ბრუნვაში მოხვდნენ. დემო შეიცავს ექვს ქავერ სიმღერასსთან ერთად სიმღერების Hit the Lights და Jump in the Fire პირველყოფილ ვერსიებს. მოგვიანებით Hit the Lights და Jump in the Fire გამოცემული იქნა No Life 'til Leather დემოს სახით. ქავერების უმეტესობა ასევე შეტანილია ჯგუფის მიერ 1998 წელს გამოშვებულ ალბომში Garage Inc.. დემო ჩაწერილი იქნა რონ მაკგოვნის ავტოფარეხში 1982 წლის 14 მარტს.
სიმღერების სია
ხანგრძლივობა - 38:11
Power Metal
Power Metal ჩაიწერა 1982 წლის აპრილში, ოფიციალურად არ გამოსულა. შეიცავს მეტალიკის ოთხ სიმღერას, მათ შორის The Mechanix, მასტეინის მიერ ჯგუფისთვის დაწერილ პირველ სიმღერას და Motorbreath, რომელიც მხოლოდდამხოლოდ ჯეიმზის დაწერილია. ეს დემოც რონის ავტოფარეხში იქნა ჩაწერილი
პერსონალი
შენიშვნა: The Mechanix იყო პირველყოფილი სიმღერა, რომელსაც შემდგომში დაერქვა The Four Horsemen. ჯგუფიდან მასტეინის წასვლის შემდეგ მანაც გადაარქვა სახელი ამ სიმღერას და Mechanix-ის სახელით შეიტანა Megadeth-ის სადებიუტო ალბომში Killing Is My Business... And Business Is Good!.
No Life 'til Leather
No Life 'til Leather მეტალიკის ფართოდ გავრცელებული ოფიციალური დემოა, სადაც მთავარ გიტარაზე მასტეინი უკრავს. ყველა ტრეკი სიმღერების ადრინდელი ჩანაწერებია, რომლებიც ცოტა ხანში შეტანილი იქნა მეტალიკის პირველ სტუდიურ ალბომში Kill 'Em All. სიმღერების სია იგივეა, რაც Kill 'Em All-ის, მხოლოდ სტუდიურ ალბომს დამატებული აქვს კლიფ ბარტონის სოლო ბასზე (Anesthesia) Pulling Teeth, Whiplash, No Remorse და სხვაობას The Mechanix (იხ. შენიშვნა ზემოთ). დემოს სახელწოდება წარმოადგენს სიმღერის Hit the Lights პირველ ხაზს.
დემო ორჯერ იქნა არაოფიციალურად გამოცემული: პირველად სახელწოდებით Metallica—Bay Area Thrashers, რომლის შესახებაც ამტკიცებდნენ, რომ ეს იყო მეტალიკის ადრინდელი დღეების ცოცხალი ჩანაწერები, თუმცა ყველა ასეთი ცოცხალი ჩანაწერი დამატებული იყო სხვადასხვა წყაროებიდან, მათ შორის მეტალიკის ვიდეოდან Cliff 'Em All. მეტალიკამ მალე აღმოაჩინა, რაც ხდებოდა, და ყველა ასეთი ეგზემპლარი გაყიდვიდან ამოღებული იქნა. მეორედ გამოცემული იქნა სახელწოდებით Metallica—In the Beginning... Live, რომელიც არაფრით არ განსხვავდებოდა წინა გამოცემისგან - Metallica-Bay Area Thrashers.
სიმღერების სია
ხანგრძლივობა - 29:41
Metal up Your Ass (Live)
Metal up Your Ass ჩაიწერა 1982 წლის 29 ნოემბერს, ოულდ უალდორფზე სან-ფრანცისკოში. მხარდამჭერი ჯგუფი იყო ექსოდუსი, სადაც უკრავდა მეტალიკის მომავალი მთავარი გიტარისტი კირკ ჰემეტი. ჯგუფმა დაუკრა მათი დაწერილი ყველა (ცხრა) სიმღერა იმ მომენტისათვის, რომელიც მოიცავდა ყველა სიმღერას წინა დემოდან No Life 'Til Leather და ორ ახალ სიმღერას (რომლებიც მოგვიანებით შეტანილი იქნა Megaforce დემოში). შეასრულეს ასევე დაიმონდ ჰედის ორი სიმღერის - Am I Evil? და The Prince ქავერი, თუმცა The Prince არ მოხვდა ჩანაწერში, რადგან კასეტა გათავდა. ჯგუფს სურდა ამ დემოს სახელი გამხდარიყო მათი პირველი სტუდიური ალბომის სახელიც, მაგრამ ხმის ჩამწერმა კომპანიამ არ დაუშვა ეს, ჯგუფმა სახელი შეუცვალა ალბომს და დაარქვა Kill 'Em All.
სიმღერების სია
ხანგრძლივობა - 52:38
Horsemen of the Apocalypse
Horsemen of the Apocalypse მტკიცების თანახმად, იყო ადრეული 1983 წლის მეტალიკის დემო ჩანაწერი, რომელიც მოიცავდა დაიმონდ ჰედის სიმღერის The Prince ქავერსა და სამ სხვა სიმღერას, რომელიც მოგვიანებით შეტანილი იქნა ალბომში Ride the Lightning. ესენია Fight Fire with Fire, Ride the Lightning და Creeping Death, რომლებიც არ შესულა მათ პირველ ალბომში Kill 'Em All. დემოს არსებობა ოფიციალურად დადასტურებული არ არის და შესაბამისად საეჭვოა, რადგან არ მოიპოვება არც ერთი დემო ჩანაწერი სიმღერებისა Fight Fire with Fire და Ride the Lightning, სადაც გიტარაზე დეივ მასტეინი უკრავს. ამ სიმღერების ყველა ხელმისაწვდომ დემოზე (რომლებიც მოგვიანებით, ოქტომბერშია ჩაწერილი) კირკ ჰემეტი უკრავს.
სიმღერების სია
ხანგრძლივობა - 17:48
Megaforce
დემო ჩაწერილია 1983 წლის 16 მარტს, რომელიც გახდა უკანასკნელი დემო ჩაწერილი მასტეინთან ერთად. . დემო განზრახული იყო კლიფის წარსადგენად პოტენციურ ლეიბლებთან და მეტალიკას Megaforce Records-თან ხელშეკრულების გასაფორმებლად. დემო აგრეთვე ცოცხლად შესრულდა KUSF FM-ის ეთერში სან-ფრანცისკოში. შეიცავდა ორ ახალ სიმღერას, რომლებიც მანამდე არ გამოსულა. დემომ მიიღო რამდენიმე სახელი: The Megaforce Demo (რადგან Megaforce Records-ისთვის იყო გამიზნული), The KUSF Demo (რადგან შესრულდა KUSF FM-ის ეთერში) და The Whiplash/No Remorse Demo.
სიმღერების სია
ხანგრძლივობა - 9:50
Ride the Lightning-ის დემოები
დემო ჩაიწერა 1983 წლი 24 ოქტომბერს და შეიცავდა მეტალიკის დაწერილ მასალას, რომელიც არ შესულა ალბომში Kill 'Em All. სიმღერები Ride the Lightning და When Hell Freezes Over (ალბომის ვერსიაში - The Call of Ktulu) ნაწილობრივ დეივ მასტეინის დაწერილია. Fight Fire with Fire და Ride the Lightning შეცვლილი იქნა პირველსაწყის მდგომარეობაზე კლიფის გამო. ოთხივე სიმღერა შეტანილი იქნა ჯგუფის მეორე სტუდიურ ალბომში Ride the Lightning. ოთხი დემო ალბომისთვის Ride the Lightning ჩაწერილი იქნა მეტალიკის ევროპული ლეიბლის Music for Nations ხარჯზე, ამავე დროს ჯგუფმა ჩაწერა Seek and Destroy-სა და Phantom Lord-ის ცრუ საკონცერტო ვერსიები როგორც Whiplash და Jump in the Fire სინგლების B-გვერდები. 2005 წელს კიდევ შვიდი დემო გამოვიდა, თუმცა ამათგან მხოლოდ Trapped Under Ice გამოცხადდა ოფიციალურად.
სიმღერების სია
ხანგრძლივობა - 26:26
Master of Puppets-ის დემოები
დემო ჩაიწერა 1985 წლის 14 ივნისს. არსებითად უფრო რეპეტიცია იყო, ვიდრე დემო, მაგრამ მიუხედევად ამისა, მაინც გამოვიდა. დემო შეიცავდა ხუთ სიმღერას რომლებიც შეტანილი იქნა მომდევნო ალბომში Master of Puppets.
სიმღერების სია
ხანგრძლივობა - 55:59
...And Justice for All-ის დემოები
დემო ჩაიწერა 1988 წელს და შეიცავდა იმ სიმღერების ადრინდელ, შედარებით მოკლე ვერსიებს, რომლებიც საბოლოო სახით ჯგუფის მეოთხე ...And Justice for All სტუდიურ ალბომში იქნა წარმოდგენილი. Blackened-ის შესავალი ამ დემოში შებრუნებულია ალბომის ვერსიასთან შედარებით. აგრეთვე სიმღერაში The Frayed Ends of Sanity ტექსტის უმეტესი ნაწილი გაუგებარი ნამღერითაა ჩაწერილი, განსხვავებით საბოლოო ვერსიისგან. სიმღერას Eye of the Beholder აქვს ორი მცირედ განსხვავებული დემო ვერსია.
სიმღერების სია
ხანგრძლივობა - 62:03
Demo Magnetic
მეტალიკის მეცხრე სტუდიური ალბომიდან Death Magnetic ყველა სიმღერა გამოცემული იქნა ასევე დემოს სახითაც, რომლებიც განთავსებული იყო ბონუს დისკზე სახელწოდებით Demo Magnetic. დემო ჩაწერა მიმდინარეობდა 2005 წლის ნოემბრიდან 2007 წლის იანვრამდე. დემო დისკზე ყველა სიმღერის სახელი განსხვავებული იყო ალბომისეული ვერსიებისგან, თუმცა თანამიმდევრობა დაცული იყო. მთელი მუსიკა მეტალიკის დაწერილია, ხოლო ყველა ტექსტი - ჯეიმზ ჰეტფილდის.
ძვ. წ. 234
გარდაიცვალნენ
*
ბაკი (სადგომი)
ბაკი აქვს ორი მნიშვნელობა:
ლიტერატურა
კატეგორია:მეცხოველეობა კატეგორია:შენობა-ნაგებობები
Chains on You (სიმღერა)
Chains on You (ჯაჭვები შენზე) — ბერძენ-სომეხი მომღერლის ათენა მანუკიანის სიმღერა, რომლითაც უნდა წარედგინა სომხეთი 2020 წლის ევროვიზიის სიმღერის კონკურსზე, თუმცა კონკურსი იმ წელს კოვიდ-19-ს პანდემიის გამო გაუქმდა სიმღერა გამოვიდა ციფრული სახით 2020 წლის 14 თებერვალს. სიმღერა არის R&B-სა და ჰიპ-ჰოპის ჟანრის.
შეფასება
სიმღერამ მიიღო მეტწილად კარგი შეფასებები კრიტიკოსებისგან. უილიამ ლი ადამსის, Wiwibloggs– ის მთავარი რედაქტორი, შეფასება განსაკუთრებით პოზიტიური იყო: ,,ბრილიანტები ვისზე ანათებენ? ბრილიანტები ანათებენ ათენა მანუკიანზე. ეს სიმღერა ეწინააღმდეგება ევროვიზიის კონვენციას და ამტკიცებს, რომ R&B-სა და ჰიპ-ჰოპს აქვთ ადგილი ამ სფეროში. სარისკო, გაბედული, ათენა გვახსენებს ყველა ჩვენს ღირსებას და პოტენციალს. მას შეუძლია მღეროდეს ჯაჭვებზე, მაგრამ ეს ყველაფერი ემანსიპაციაა." ადამსისმა სიმღერას საბოლოოდ დაუწერა 9.5/10.
საიტზე ESCXtra, სიმღერამ მიიღო კარგი შეფასება. მიმოხილვაში ნათქვამია, რომ ,,ასეთი სიმღერა საკმაოდ იშვიათია. შესრულების თვალსაზრისით დიდ კონკურენციას გაუწევს მოწინააღმდეგეებს. სიმღერის თვალსაზრისით, ჰიპ-ჰოპ ჟანრი საკმაოდ კარგად მუშაობს. და საერთოდ, ამ ბოლო წლებში სომხეთი საკმაოდ კარგ შედეგს დებს ხოლმე თავისი ახალი და უნიკალური სიმღერებით."
ემა კელიმ Chains on You შეადარა არიანა გრანდეს 2019 წლის ჰიტს 7 Rings. კელიმ სიმღერას დაუწერა 6.8/10 ქულა.
ევროვიზიის სიმღერის კონკურსი
ათენა მანუკიანს 2020 წელს სომხეთი უნდა წარედგინა ევროვიზიის სიმღერის კონკურსზე, თუმცა იმ წელს კონკურსი კოვიდ-19-ს პანდემიის გამო გაუქმდა. ათენა მანუკიანი კონკურსისთვის შეირჩა Depi Evratesil–ის საშუალებით, ეს არის მუსიკალური კონკურსი, რომელიც ირჩევს მომღერლებს ევროვიზიის სიმღერის კონკურსისთვის. მან აიღო 118/120 ქულა ჟიურისგან.
2020 წლის 28 იანვარს ჩატარდა სპეციალური განაწილების წილისყრა, რომლის მიხედვითაც წყდება თუ რომელ ნახევარფინალში მიიღებს მონაწილეობას ქვეყანა. სომხეთი მეორე ნახევარფინალში მოხვდა, რომელიც გაიმართა 2020 წლის 14 მაისს. ამასთან, 18 მარტს კონკურსი ოფიციალურად გაუქმდა კორონავირუსის პანდემიის გამო. ათენა ნახევარფინალში მე-14 უნდა გამოსულიყო, ფინეთის შემდეგ, პორტუგალიის წინ.
მუსიკალური ვიდეო
სიმღერის მუსიკალური ვიდეოს რეჟისორი იყო არტურ მანუკიანი. ვიდეოკლიპი აიტვირთა ევროვიზიის ოფიციალურ YouTube არხზე 13 მარტს. მუსიკალურ ვიდეოში ათენა ორ სხვადასხვა ადგილასაა, ერთი სადაც მას თეთრი კაბა აცვია და დგას ბრილიანტის წინ, ხოლო მეორე შავ კაბაში, თავზე გვირგვინით, სადაც ტახტზე ზის. 2020 წლის 26 მაისს ვიდეოს უკვე 5 მილიონზე მეტი ნახვა ჰქონდა.
,,ჩვენ მხოლოდ 2 კვირა გვქონდა სიმღერის გასაახლებლად და მუსიკალური ვიდეოს გადასაღებად. მრავალი რეპეტიციისა და მზადების შემდეგ ძალიან აღფრთოვანებული ვარ ჩვენი მუშაობის შედეგით. ნამდვილად სასიამოვნოა ასეთ პროფესიონალ გუნდთან ერთად მუშაობა და დამიჯერეთ, წინ კიდევ ბევრი სიურპრიზი გველის! ”, - თქვა ათენა მანუკიანმა სიმღერის ვიდეოკლიპში.
ვებგვერდმა Wiwibloggs Chains on You-ის ვიდეო იმ წლის მეორე საუკეთესო ვიდეოკლიპად დაასახელა, მალტას შემდეგ.
სქოლიო
კატეგორია:2020 წლის სინგლები კატეგორია:ევროვიზიის სიმღერები
მეჰაბადის რესპუბლიკა
მეჰაბადის რესპუბლიკა (Komarî Mehabad, ) — ქურთული სახელმწიფო, რომელიც არსებობდა ირანის ქურთისტანის ტერიტორიაზე 1946 წლის 22 იანვრიდან 16 დეკემბრამდე. რეგიონის დედაქალაქი იყო მეჰაბადი. ტერიტორიულად მდებარეობდა ირანის დღევანდელი ორი ოსტანის ქურთისტანისა და დასავლეთ აზერბაიჯანის ტერიტორიაზე. მეჰრაბადის რაიონი ასევე ცნობილია, როგორც „მუყრის ქურთისტანი“.
ირანის ოპერაციის დროს 1941 წელს წითელმა არმიამ ხელში ჩაიგდო ირანის ქურთისტანი და განდევნა სპარსელები, ხოლო შემდეგ კი ჩრდილოეთით გადაინაცვლა. როდესაც პრაქტიკულად ეს ტერიტორია „ნეიტრალურ ზონაში“ დარჩა. იმ დროს მეჰაბადში მმართავი სულიერი პირი ყაზი დაუკავშირდა ქურთულ პარტიას „ჟიინა ქურდსტანე“ („ქურთისტანის ცხოვრება“) და მათ შექმნეს „ქურთისტანის სახალხო რესპუბლიკა“.
რესურსები ინტერნეტში
კატეგორია:ქურთისტანი კატეგორია:ქურთისტანის ისტორია კატეგორია:ირანის ისტორია კატეგორია:ყოფილი სოციალისტური რესპუბლიკები კატეგორია:ცივი ომის პერიოდის ისტორიული სახელმწიფოები
ილარიონ მგელაძე
ილარიონ მგელაძე, ფსევდონიმი ილია ვარდინი (დ. 1890, აკეთი — გ. 27 ივლისი, 1941, მოსკოვი) — რევოლუციონერი, ლიტერატორი, კრიტიკი, პუბლიცისტი, საბჭოთა კავშირის პოლიტიკური მოღვაწე.
რუსეთის სოციალ-დემოკრატიული მუშაკთა პარტიის წევრი 1906 წლიდან. მონაწილეობდა რევოლუციურ საქმიანობაში კავკასიაში. 1910 წლიდან რუსეთის სოციალ-დემოკრატიული მუშაკთა პარტიის მოსკოვის კომიტეტის წევრი. აქტიურად მონაწილეობდა რუსეთის სოციალ-დემოკრატიული მუშაკთა პარტიის მუშაობაში სარატოვში. 1917 წელს - რუსეთის სოციალ-დემოკრატიული მუშაკთა პარტიის სარატოვის გუბკომის წევრი. 1918 წელს - რუსეთის სოციალ-დემოკრატიული მუშაკთა პარტიის პეტროგრადის ქალაქკომის წევრი. ბრესტის სამშვიდობო ხელშეკრულების განხილვის პერიოდზე „მემარცხენე კომუნისტი“. 1919 წელს - რუსეთის სოციალ-დემოკრატიული მუშაკთა პარტიის მოსკოვის ქალაქკომის წევრი. რუსეთის სოციალ-დემოკრატიული მუშაკთა პარტიის ცენტრალური კომიტეტის გაზეთების Правда და Известия რიგი სტატიების ავტორი.
1920-იან წლებში საბჭოთა კავშირის კომუნისტური პარტიის ცენტრალური კომიტეტის აგიტაციის და პროპაგანდის განყოფილების ყოველკვირეული გამოცემის - „Красная печать“ რედაქტორი, ჟურნალის რედაქტორი - „На литературном посту“, პროლეტართა მწერლების რუსეთის ასოციაციის მდივანი (РАПП - „მწერალთა კავშირის“ ანალოგი). 1920-იან წლებში მეგობრობდა მთელ რიგ ცნობილ პოეტებთან და მწერლებთან. ითვლებოდა ცნობილ პოეტის სერგეი ესენინის ლობისტად. 1925 წელს - კომუნისტურ პარტიაში მემარცხენე ოპოზიციის აქტიური მონაწილე.
1927 წელს გრიცხეს კომუნისტური პარტიიდან, როგორც „ტროცკისტული ოპოზიციის“ (იოსებ სტალინის მთავარი ოპონენტის, ლევ ტროცკის გუნდი) აქტიური წევრი. 1928 წელს აღადგინეს. 1935 კვლავ გარიცხეს და ამავე წელს დააპატიმრეს. მისჯილი ჰქონდა 10 წლით პატიმრობა. 1941 წლის 7 ივლისს სსრკ უმაღლესი სასამართლოს სამხედრო კოლეგიამ დავრეტა მიუსაჯა. დახვრიტეს იმავე წლის 27 ივლისს მოსკოვში, „კომუნარკასთან“.
რესურსები ინტერნეტში
კატეგორია:ქართველი რევოლუციონერები კატეგორია:დაბადებული 1890 კატეგორია:გარდაცვლილი 27 ივლისი კატეგორია:გარდაცვლილი 1941 კატეგორია:საბჭოთა კავშირის რეპრესიების მსხვერპლნი საქართველოში კატეგორია:ლანჩხუთის მუნიციპალიტეტში დაბადებულები
ძვ. წ. 235
'''ძვ. წ. 235''' — წლების რაოდენობა ქრისტესშობამდე.
გარდაიცვალნენ
*
ვაჩე (მრავალმნიშვნელოვანი)
საკუთარი სახელი ვაჩე შეიძლება აღნიშნავდეს ერთ-ერთ შემდეგ პიროვნებათაგანს:
ნორბერტინ ბრესლერნ-როთი
ნორბერტინ ვონ ბრესლერნ-როთი (Norbertine Bresslern-Roth, დ. 13 ნოემბერი, 1891 გრაცში, გარდაიცვალა 30 ნოემბერი, 1978, გრაცში) იყო ავსტრიელი მხატვარი და რედაქტორი.
ცხოვრება
ნორბერტინ როთი გაიზარდა გრაცში, კლოსტერვიესგასაში. მისი დედა ალოიზია როთი იყო ველოსიპედის სკოლის მფლობელის ქალიშვილი - ლეოპოლდშტადტი. ნორბერტინს მხატვრული ნიჭი ადრეული ასაკიდანვე ჰქონდა განვითარებული, მისი ნიჭი დაწყებითი სკოლის მასწავლებელმა შეამჩნია, რომელმაც მხარი დაუჭირა იმაში, რომ 1907 წლიდან მას უფასოდ მიეღო მონაწილეობა ნახატებისა და ფერწერის გაკვეთილებზე შტირიანის სახელმწიფო სამხატვრო სკოლაში, რომლის დირექტორი იყო ალფრედ შროტერ კრისტელი. 1909 და 1910 წლების ზაფხულის თვეებში იგი სწავლობდა ცხოველთა ფერწერას, სკოლაში სახელწოდებით დაჩაუ რომელიც მდებარეობდა მიუნხენის მახლობლად ჰანს ფონ ჰაივეკიში. 1911 წელს ნორბერტინ როთი გრაციდან გაემგზავრა, რათა პროფესორ ფერდინანდ შმუცერთან ესწავლა ვენის სამხატვრო აკადემიაში. შმუცერი იმდენად აღფრთოვანებული იყო ახალგაზრდა მხატვრის ნიჭით, რომ მხოლოდ ერთი წლის შემდეგ მიიღო აკადემიის სტუდიაში, თუმცა ქალებს ვენის აკადემიაში ოფიციალურად სწავლის უფლება პირველად მიეცათ 1921 წელს. ჯერ კიდევ 1912 წელს მან მიიღო გრაცის ვერცხლის მედალი, იმ ქალაქის საპატივცემულოდ სადაც დაიბადა. 1916 წელს Wiener Secession-ში წარმატებული გამოფენის შემდეგ იგი დაბრუნდა გრაცში, რომ დამკვიდრებულიყო, როგორც თავისუფალი მხატვარი. "ნორბერტინ როთის სპეციალური გამოფენის" დახმარებით (1918), მისი დაბრუნება პირველი მსოფლიო ომის დასრულებას დაემთხვა, მან დიდი წარმატება მოიპოვა მშობლიურ ქალაქში, გრაცში. 1920-იან წლებში ის იყო ერთ-ერთი პირველი ქალი, ვინც ინტენსიურად ჩაერთო ლინოგრავიურის ახალ ბეჭდვით პროცესს. 1921–1952 წლებში ამ ბეჭდვის სტილით მან მრავალი ცხოველი გამოსახა. 28 წელს ბრესლერნ-როთმა იმოგზაურა ჩრდილოეთ აფრიკაში, რითაც მან ინსპირაციით შექმნა უამრავი ცხოველის ნახატი, რომელთაგან ზოგიერთს სასწავლო ხასიათი აქვს. მოგვიანებით ის შთაგონებული იქნა ევროპული ზოოპარკებით. მან შექმნა ბავშვთა წიგნი, გობელინი, და სპილოს ძვლის მინიატურები. 1932 წელს ნორბერტინ ბრესლერნ-როტს მიენიჭა წოდება "პროფესორი". 1951 წელს იგი გახდა სტეირის ხელოვნების ასოციაციის საპატიო პრეზიდენტი, რომელსაც უფლებები მიენიჭა 1946 წელს.
ანშლუსის დროს მან შექმნა რამდენიმე სურათი, რომლებიც დღეს კრიტიკულად ითვლება რეჟიმის მიმართ. ამ მიზეზით და იმის გამო, რომ იგი არ დაშორდა მეუღლეს, გეორგ რიტერ ვონ ბრესლერნს (1892-1952), რომელზეც დაქორწინდა 1918 წელს და რომელიც ნაცისტების კანონმდებლობით კლასიფიცირებული იყო როგორც "ნახევრად ებრაელად", იგი დღეს კლასიფიცირებულია, როგორც "კულტურულ წინააღმდეგობად".
სამუშაო
ნორბერტინ ვონ ბრესლერნ-როთი მსოფლიოში განიხილება, როგორც დღევანდელი დღის ყველაზე მნიშვნელოვანი ცხოველების მხატვარი. კერძოდ, შეუდარებლად მიიჩნევა მისი შემდგომი ნამუშევრები, რომლებიც ნაკლებად ატარებენ სასწავლო ხასიათს და უფრო მხატვრული ხასიათისაა. მან თავისი ლინოგრავიურით შექმნა შესანიშნავი და პროგრესული ხელოვნების გრაფიკული ნამუშევრები, რომლითაც სიცოცხლეშივე შეძლო საერთაშორისო ხელოვნების სცენაზე პოზიციონირება. მან თავისი წარმოდგენებით მიაღწია დიდ წარმატებას. 1952 წელს გრაცში მისი ნამუშევრების გამოფენა გაიმართა სადაც ეწვია 10 000 ადამიანი რომელიც იმ დროისთვის დიდი რიცხვი იყო.
ნორბერტინ ბრესლერნ-როთის ნამუშევრები ინახება Universalmuseum Joanneum-ში, ვიქტორიის ეროვნული გალერეაში და მეტროპოლიტენის ხელოვნების მუზეუმში.
გამოფენები
2016 წლის 26 ოქტომბრიდან 2017 წლის 17 აპრილამდე Universalmuseum Joanneum–მა გამოავლინა მხატვრის მუშაობის ყოვლისმომცველი რეტროსპექტივა Neue Galerie Graz–ში.
სქოლიო
კატეგორია:დაბადებული 1891 კატეგორია:გარდაცვლილი 1978 კატეგორია:ცხოველების მხატვრები კატეგორია:მხატვარები გრაციიდან კატეგორია:XX საუკუნის ავსტრალიელი ქალი მხატვარები
ალვარო ნეგრედო
ალვარო ნეგრედო სანჩესი (ესპ.Álvaro Negredo Sánchez; 20 აგვისტო, 1985, მადრიდი, ესპანეთი) — ესპანელი ფეხბურთელი, საფეხბურთო კლუბ „კადისის“ ფორვარდი.
კარიერა
2007-2008 და 2008-2009 წლის სეზონებში ალვარო თავისი კლუბების ბომბარდირი იყო, მან ამ ორ სეზონში შესაბამისად 13 და 19 გოლი გაიტანა.
2009 წლის ივლისში გადავიდა მადრიდის „რეალში“.
2009 წლის 21 აგვისტოს ნეგრედო ოფიციალურად გახდა „სევილიის“ ფეხბურთელი. სატრანსფერო თანხამ 15 მილიონი ევროს მიაღწია. „გალაქტიკოსმა“ 2 წლის ვადაში გამოსყიდვის უფლება დაიტოვა, თუმცა „სამეფო“ კლუბმა ნეგრედო მადრიდში აღარ დააბრუნა.
Lasioglossum rufiscopa
Lasioglossum rufiscopa — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1986 წელს.
სქოლიო
rufiscopa
პლაგიატი
ყველაზე ხშირად პლაგიატი გამოიხატება სხვისი თხზულების ან იდეის პუბლიკაციაში საკუთარი სახელით, ასევე სხვისი თხზულების ფრაგმენტების სესხებაში, წყაროს მითითების გარეშე. პლაგიატის აუცილებელი ნიშნია ავტორობის მითვისება, რადგან საავტორო უფლებებით დაცული თხზულების გამოყენება, პუბლიკაცია, კოპირება და ა. შ. თავისთავად არ ითვლება პლაგიატად, არამედ საავტორო უფლებების დარღვევის სხვა სახეობად, რომელსაც ხშირად „პირატობას“ უწოდებენ. „პირატობა“ ხდება პლაგიატი მაშინ, როდესაც საქმე გვაქვს ინტელექტუალური შრომის შედეგების არამართლზომიერ გამოყენებასთან და პუბლიკაციის ავტორობის მითვისებასთან.
ტერმინის ისტორია
thumb|260px|right|პლაგიატი? [[1895.]] დღევანდელი მნიშვნელობით სიტყვის «პლაგიატი» გამოყენება ევროპულ ენებში XVII საუკუნიდან დაიწყო. რომაულ სამართალში plagium (სიტყვასიტყვით – მიტაცება, ქურდობა) ნიშნავდა თავისუფალი ადამიანის მონობაში უკანონო დანაშაულებრივ გაყიდვას, რისთვისაც დამნაშავე გაროზგვით (ad plagas) ისჯებოდა. თავდაპირველად, ლიტერატურული საკუთრების ქურდობის აღსანიშნავად ხმარობდნენ ლათ. ტერმინს – "plagium litterarium". ამ მნიშვნელობით ის იხსენიება ვიქტორ ჰიუგოს რომანში «კაცი, რომელიც იცინის» ბავშვის გატაცებასთან მიმართებაში.
ქართულში ეს სიტყვა მომდინარეობს ფრანგულიდან – plagiat.
რა არის პლაგიატი
ტერმინს „პლაგიატი“ არ აქვს ბოლომდე განსაზღვრული მნიშვნელობა და ყოველ კონკრეტულ შემთხვევაში შეუძლებელია მისი ცალსახად გამიჯვნა ისეთ მომიჯნავე ტერმინებთან, როგორიცაა – „მიბაძვა“, „ნასესხობა“, „თანაავტორობა“ მაგრამ შეიძლება ტერმინს "პლაგიატი„ უწოდო “იდეების ქურდს„. ყოველ შემთხვევაში, ცალკეულ იდეათა თანხვედრა არ არის პლაგიატი, რადგან ყოველი ახალი თხზულება ეფუძნება იდეებს, რომლებიც ავტორს არ ეკუთვნის. ამასთან, ზოგი ადამიანი, რომელიც გარკვეულ აზრამდე მივა, ხშირად საკუთარ თავს ჭეშმარიტების „კოლუმბად“ თვლის და რადგან არ სურს იცოდეს რამე თავის წინამორბედებზე, საკუთარი აზრების ყოველ განმეორებას თავისი უფლებების შელახვად თვლის.
სინამდვილეში, პლაგიატის ობიექტი არის არა იდეა, არამედ მისი გაფორმება, გარეგნული მხარე. ლიტერატურულ ნაწარმოებებს, რომლებიც შინაარსის მიხედვით ახალს არაფერს შეიცავენ, მიუხედავად ამისა, აქვთ თავისებური ფორმა, აზრის გამოთქმის ახალი შეფერილობა; მხოლოდ თხზულების ამ ღრმად ინდივიდუალური მხარის მითვისება შეიძლება ჩაითვალოს პლაგიატად. ამიტომ, არ შეიძლება ჩაითვალოს პლაგიატად ფაბულის სესხება (შექსპირის ბევრი დრამისა და ალექსეი ტოლსტოის ზღაპრების სიუჟეტი ნასესხებია), არც მზა მხატვრული ხერხები, რომ არაფერი ითქვას მსოფლიო ლიტერატურაში ცნობილი ხასიათების (დონ ჟუანი, ფაუსტი) ახალ გადამუშავებაზე.
იხილეთ აგრეთვე
კატეგორია:პლაგიატი
ინვერსია (ენათმეცნიერება)
ინვერსია (inversio — გადასმა) — ამა თუ იმ ენისთვის დამახასიათებელი სიტყვათრიგის შეცვლა. მაგ., თანამედროვე ქართულისათვის ჩვეულებრივია მსაზღვრელის დასმა საზღვრულის წინ, მაგ., „გულსაკლავი დაცინვა“; მაგრამ შასაძლებელია რიგი შეცვალონ: „...და შეწყვიტე, თუ ღმერთი გწამს, ეგ დაცინვა გულსაკლავი“ (გ. ტაბიძე).
ქართულ წინადადებაში სიტყვათა განლაგება არ არის მტკიცე (გრამატიკულად შეპირობებული), მაგრამ მაინც არსებობს ჩვეულებრივი რიგი: ქვემდებარე — წინადადების თავში, შემასამენელი — ბოლოში. დანარჩენი წევრების განლაგებაც მეტ-ნაკლებად განსაზღვრულია.
2. ქართული გარდამავალი ზმნის უღვლილებაში — სუბიექტურ და ობიექტურ პირთა ნიშნების ფუნქციების ურთიერთშენაცვლება მწკვრივთა (ნაკვთთა) III სერიაში; გავაკეთე — გამიკეთებია; წამიყვანა — წავუყვანივარ.
ლიტერატურა
კატეგორია:ენათმეცნიერება
ჩერეშიცა
ჩერეშიცა (Черешица) — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 290 ადამიანს.
პოლიტიკური სიტუაცია
ადგილობრივ ჩერეშიცის საკმეტოში, რომლის შემადგენლობაშიც შედის ჩერეშიცა, კმეტის (უხუცესის) თანამდებობას ასრულებს საბრი ნიაზი იბრიამი (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:კირჯალის მუნიციპალიტეტის დასახლებული პუნქტები
ჰარი პოტერი და ფილოსოფიური ქვა
მინი|220px
„ჰარი პოტერი და ფილოსოფიური ქვა“ (Harry Potter and the Philosopher's Stone) — პირველი წიგნი ჰარი პოტერის რომანების სერიაში, რომლის ავტორი არის ჯოან როულინგი.
ჩანასახი
1990 წელს წიგნის ავტორი, ჯოან როულინგი, თავის მეგობართან ერთად საცხოვრებლად გადადიოდა მანჩესტერში. მისივე თქმით, ახალი ბინის ერთკვირიანი ძიების შემდეგ იგი ბრუნდებოდა ლონდონში და სწორედ მატარებელში მოიგონა პოტერის ისტორია. იმავე საღამოს ჯოანმა დაიწყო ფილოსოფიური ქვის წერა და, მიუხედავად იმისა, რომ პირველ გვერდებს ჩამოყალიბებული ხასიათი არ ჰქონდა, შემდეგმა მოვლენებმა, კერძოდ კი როულინგის დედის გარდაცვალებამ თავისი გავლენა იქონია ჰარის ბედზეც. 1996 წლისათვის წიგნი დასრულებული იყო და გამოცემული იქნა 1997 წელს.
წინარეისტორია
1981 წლის 1 ნოემბერი. პროფესორი ალბუს დამბლდორი და პროფესორი მინერვა მაკგონაგელი ერთმანეთს ხვდებიან ნომერ 4 სახლთან, ლიტლ უინგინგში, სურეის საგრაფოში. ისინი საუბრობენ ჯადოსნურ სამყაროში მიმდინარე მოვლენებზე. ვოლდემორი, ყველა დროის ყველაზე ძლიერი და ბოროტი ჯადოქარი, დამარცხებულია. მაგრამ მან ასევე შეიწირა ლილი და ჯეიმზ პოტერები. მათი შვილი, ჰარი, გადარჩა, მაგრამ ვოლდემორისგან შუბლზე დარჩა ელვის მსგავსი ნაიარევი. დამბლდორი თვლის, რომ ჰარი უნდა გაიზარდოს ჯადოსნური სამყაროსგან შორს, რადგანაც მას უწერია ბევრი ადამიანის ბედის გადაწყვეტა. დამბლდორის მეგობარი, ჰოგვორტსელი ნახევარგოლიათი ჰაგრიდი მათთან მოიყვანს პოტერების ბავშვს. ჰარი მოხვდება ნათესავებთან - დეიდა პეტუნიასთან და მის ქმართან, ვერნონთან. მათ საკუთარი შვილიც ჰყავთ - განებივრებული დადლი.
დერსლის ოჯახს არ უყვარს მაგია და ყველანაირად უმალავს ჰარის, რომ მას მაგიური შესაძლებლობები გააჩნია. მთელი ოჯახი ჰარის ცუდად ეპყრობა. მე-11 დაბადების დღემდე ერთი კვირით ადრე ჰარისთან ჩნდებიან ბუები, რომლებსაც მასთან წერილები მოაქვთ. ვერნონი ანადგურებს ყველა წერილს, მაგრამ ისინი კვლავ იყრება. საბოლოოდ, ჰარის გადამალავენ პატარა კუნძულზე, მაგრამ ღამით იქ ჩნდება ჰაგრიდი, რომელიც უამბობს ჰარის სიმართლეს მის წარმომავლობაზე და იმაზე,რომ მისი მშობლები მოკლა ვოლდემორმა, რომლისაც ყველას ეშინია (მიუხედავად მისი სიკვდილისა).ჰაგრიდს ჰარი თან მიჰყავს ჰოგვორტსის სკოლაში.
ჰაგრიდი და ჰარი მიემართებიან გრინგოტსის ბანკში, სადაც ჰარის მშობლების მიერ დატოვებული ფულის ნაწილი გამოიყენება სწავლისათვის საჭირო ნივთების შესაძენად. ბანკში ასევე ინახება ფილოსოფიური ქვა. მოგვიანებით მოქმედებაში პირველად ჩნდება დრაკო მალფოი, რომელიც მაგლებს (არაჯადოქრებს) უხეშად ექცევა. ჰაგრიდი უხსნის ჰარის, რომ ჰოგვორტსში ჩასვლისას სტუდენტების გადაანაწილებენ ოთხ სხვადასხვა ფაკულტეტზე - გრიფინდორში, რეივენქლოში, ჰაფლეპაფში ან სლიზერინში. ჰაგრიდის თქმით, გრიფინდორი საუკეთესო ფაკულტეტია, სლიზერინი კი - ყველაზე ცუდი.
ჰარი ყიდულობს ჯადოსნურ ჯოხს. ოლივანდერი, მაღაზიის მფლობელი ამჩნევს, რომ ვოლდემორისა და ჰარის ჯადოსნურ ჯოხებში ერთსა და იმავე ფენიქსის კუდის ბუმბულებია გამოყენებული. ჰარი ბრუნდება დერსლის ოჯახში და სულ მალე მიდის კინგს კროსის სადგურის ბაქანზე (აქ უნდა აღინიშნოს, რომ მას მისტიური ნომერი აქვს - 9 ¾), რომელიც მას ჰოგვორტსში წაიყვანს.
ჰოგვორტსი
ჰოგვორტსში მისულებს სხვადასხვა ფაკულტეტზე გადაანაწილებს გამანაწილებელი ქუდი. რონი, ჰარი და ჰერმიონი, სხვა ბავშვებთან ერთად ხვდებიან გრიფინდორში, ხოლო დანარჩენი ბავშვები - ჰაფლეპაფში, სლიზერინში და რეივენქლოში.
ამასობაში ცნობილი ხდება, რომ უცნობმა პირმა გრინგოტსის ბანკიდან მოიპარა რაღაც ნივთი. ჰარის მოგვიანებით უჩნდება ეჭვი, რომ ეს ფილოსოფიური ქვაა, რომელიც მანამდე ბანკში იხილა.
მალფოი ამასობაში ყველანაირად ცდილობს ჰარის გაღიზიანებას. ერთხელ ღამით იგი მას დუელს დაუნიშნავს, მაგრამ თავად არ მოდის. ფილჩისგან, სკოლის დარაჯისგან დერეფნებში დამალვის დროს ბავშვები მოხვდებიან აკრძალულ საიდუმლო ოთახში, რომელშიც სამთავიან გიგანტურ ძაღლ ფლაფის სძინავს. აშკარაა, რომ იგი რაღაცაზე ზის და დარაჯობს.
ჰელოუინის დღესასწაულის დროს ჰოგვორტსში იპარება ტროლი. იგი შედის ტუალეტში, სადაც ჰერმიონია, მაგრამ რონი და ჰარი გადაარჩენენ ჰერმიონს და ტროლს ნოკაუტში აგდებენ. პროფესორი მაკგონაგელი განრისხებულია, მაგრამ ბიჭების სიმამაცის გამო გრიფინდორს ქულებს უმატებს.
ეჭვი
ქვიდიჩის პირველი მატჩის დროს ჰარის მფრინავი ცოცხი უცნაურად იქცევა. ჰერმიონი დარწმუნებულია, რომ ამაში ხელი ურევია სევერუს სნეიპს, რომელიც იქვე, მატჩზე იმყოფება. ჰერმიონი ჩუმად მიდის სნეიპთან და ცეცხლს უკიდებს მას. თამაში მოგებულია გრიფინდორის სასარგებლოდ.
შობაზე ჰარი უცნობისგან მიიღებს მამამისის ნაქონ უჩინმაჩინის მოსასხამს და აღმოაჩენს სილივრუს სარკეს, რომელშიც თავის მშობლებს დაინახავს. ამავე პერიოდში იგი დაინტერესდება ნიკოლას ფლამელის პიროვნებით, რომელიც ცნობილია, როგორც ფილოსოფიური ქვის შექმნელი.
ჰარი დაინახავს, თუ როგორც ესაუბრება სნეიპი პროფესორ ქუირელს (ბნელი ძალებისგან დაცვის მასწავლებელს) ფლაფისათვის თავის არიდებაზე, რაც მას დააფიქრებს და დაარწმუნებს, რომ სნეიპს სურს ფლაფის ქვეშ დამალული ფილოსოფიური ქვის მოპარვა, რათა გადასცეს იგი ვოლდემორს.
რონი, ჰარი და ჰერმიონი აღმოაჩენენ, რომ ჰაგრიდი მალავს დრაკონის კვერცხს. გამოჩეკილი დრაკონი, ნორბერტი, მალე იზრდება და მისი დამალვა ხდება შეუძლებელი. ჰარის და ჰერმიონს იგი მიჰყავთ სკოლაში და ღამით აგზავნიან სხვა დრაკონებთან. მაგრამ, რადგანაც ღამის საათებში სკოლის დერეფნებში სიარული აკრძალულია, ბავშვებს სასჯელის სახით დაევალებათ ჰაგრიდთან ერთად ტყეში ყოფნა. ამ ღამით ჰარი დაინახავს მარტორქა ცხენს, რომელიც დაჭრილია, ხოლო მის სისხლს სვამს უცნობი ფიგურა. კენტავრებისგან იგი შეიტყობს, რომ ეს ვოლდემორია.
ფილოსოფიური ქვის ძიებაში
ჰაგრიდი უხსნის ბავშვებს, როგორ ჩაუარონ ფლაფის და ისინი მიდიან დამბლდორთან, რათა თავად აუხსნან, რაც იციან. მაგრამ დამბლდორი მოხსნილია თავისი თანამდებობიდან. ბავშვები ცდილობენ ქვის გადარჩენას. ფილოსოფიური ქვის საცავში ჰარი აღმოაჩენს ქუირელს და არა სნეიპს. ქუირელი აიძულებს ჰარის, ჩაიხედოს სილივრუს სარკეში, რათა მან უთხრას, სად დევს ქვა. მაგრამ ქვა ჰარის ჯიბეში თავად ჩაუვარდება. ქუირელის კეფაზე ჩნდება ვოლდემორის სახე. იგი ცდილობს ჰარიზე იერიშის მიტანას, მაგრამ უცებ როდესაც ქუირელი ჰარის ეხებამ გასაოცარი რამ ხდება - ყველას და გასაკვირად ქვირელის გაუსაძლისი ტკივილი ეუფლება, მაგრამ ჰარისაც არ აქვს უკეთესად საქმე - რადგან ნაიარევი გაუსაძლისად სტკივა და ბოლო წამს, როდესაც ჰარი გონებას კარგავს, დამბლდორი მასთან მირბის და ჰარის იხსნის.
დასასრული
დამბლდორი უხსნის ჰარის, რომ დედამისი დაიღუპა შვილის დაცვის დროს. მისი სიყვარულის გამო ჰარი დაცულია ვოლდემორის მომაკვდინებელი ძალისგან. ასევე ცნობილი ხდება, რომ ფილოსოფიური ქვა განადგურებული იქნა, რათა ვოლდემორს იგი მომავალში არ აღმოეჩინა. ჰარის სურს მეტის ცოდნა, განსაკუთრებით, თუ რატომ სურდა ვოლდემორს მისი მოკვლა. მაგრამ დამბლდორი ჰპირდება ამის შესახებ საუბარს მხოლოდ იმ დროისათვის, როდესაც ჰარი გაიზრდება.
სასწავლო წლის ბოლოს ჰარის გმირად აღიარებენ, დამბლდორი კი უმატებს ქულებს ჰარის, რონს, ჰერმიონსა და ნევილს. შესაბამისად, გრიფინდორი დამსახურებულად მიიღებს ჰოგვორტსის თასს, რაც სლიზერინის ექვსწლიან გამარჯვებებს ბოლოს მოუღებს.
წარმატება და გავლენა
გამოცემიდან ხუთი თვის შემდეგ წიგნმა მიიღო პირველი პრიზი, „ნესტლეს“ დაწესებული. შემდგომ, თებერვალში მან მიიღო ბრიტანული წიგნების პრემია, წლის საბავშვო წიგნის კატეგორიაში და მოგვიანებით, საბავშვო წიგნის დამოუკიდებელი პრემია.
რესურსები ინტერნეტში
კატეგორია:წიგნები ჰარი პოტერის შესახებ კატეგორია:1997 წლის რომანები
Frankly Sentimental
Frankly Sentimental — ფრენკ სინატრას ალბომი, გამოცემული 1949 წელს. ფირფიტა გამოიცა ლეიბლზე Columbia. სიმღერები ჩაწერილია აქსელ შტორდალის ორკესტრთან ერთად.
რესურსები ინტერნეტში
კატეგორია:ფრენკ სინატრას ალბომები კატეგორია:1949 წლის ალბომები კატეგორია:Columbia Records-ის ალბომები
Amblyopone denticulata
Amblyopone denticulata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Amblyopone-ს გვარიდან. მიეკუთვნება Amblyoponinae-ს ქვეოჯახს. .
ჯონ ჰემპდენი
ჯონ ჰემპდენი (John Hampden; დ. 1594, ლონდონი — გ. 24 ივნისი, 1643, ოქსფორდშირი) — ინგლისელი პოლიტიკოსი, რევოლუციონერი.
Amblyopone denticulata
სქოლიო
კატეგორია:Amblyopone
ჯონ ჰემპდენი
ბიოგრაფია
1621 წელს აირჩიეს თემთა პალატის წევრად და იყო პარლამენტში ოპოზიციის ერთ-ერთი ლიდერი. უპირისპირდებოდა მეფე ჩარლზ I–ს. 1642 წელს უპირებდნენ დაპატიმრებას სხვა ოთხ ლიდერთან ერთად, თუმცა ხალხის წინააღმდეგობის გამო არ დააპატიმრეს. მონაწილეობდა პარლამენტის არმიიის შექმნაში. სასიკვდილოდ დაიჭრა 1643 წლის 18 ივნისს.
სქოლიო
კატეგორია:დაბადებული 1594 კატეგორია:ინგლისელი პოლიტიკოსები
A Broken Frame
A Broken Frame (ინგ.:გატეხილი ჩარჩო) — ინგლისური ელექტრონული ჯგუფ Depeche Mode-ის მეორე სტუდიური ალბომი. იგი გამოვიდა ბრიტანეთში 1982 წლის 27 სექტემბერს.
2006 წლის გამოცემა
დამატებითი სიმღერები: სხვა სიმღერები:
სხვა მასალა:
ძვ. წ. 236
'''ძვ. წ. 236''' — წლების რაოდენობა ქრისტესშობამდე.
გარდაიცვალნენ
*
ჰენგელო
ჰენგელო ― ქალაქი ნიდერლანდებში, ოვერეისელის პროვინციაში. მოქმედებს ნავსადგური ტვენტეს არხზე. არის სამრეწველო და სარკინიგზო ცენტრი. მოსახლეობა 102 773 (2019).
რესურსები ინტერნეტში
კატეგორია:ნიდერლანდების ქალაქები
რენი (საფეხბურთო კლუბი)
საფეხბურთო კლუბი რენი (Stade rennais football club), საფრანგეთის საფეხბურთო კლუბი ქალაქ რენიდან, დაარსდა 1901 წელს. გამოდის საფრანგეთის უმაღლეს საფეხბურთო ჩემპიონატში.
რესურსები ინტერნეტში
კატეგორია:საფრანგეთის საფეხბურთო კლუბები
იეტი
მინი|250პქ|იეტი, ფილიპ სემერიას ილუსტრაცია იეტი ანუ თოვლის კაცი, ასევე კანჩენჯანგის დემონი — ამ სახელით ცნობილია ჰიმალაიში მცხოვრები ორ ფეხზე მოსიარულე ბალნიანი მითური არსება, რომელიც ევროპაში ძირითადად ცნობილია თოვლში დატოვებული ნაკვალევის ფოტოებით. ადგილობრივი შერპას ტომის ენაზე იეტი ნიშნავს კლდის ცხოველს.
როგორც წესი, მას აღწერენ, როგორც ორიდან სამ მეტრამდე სიმაღლის და 200 კილოგრამზე მძიმე არსებად, რომლის ნაფეხურებიც 43 სანტიმეტრამდე აღწევს.
რესურსები ინტერნეტში
კატეგორია:მითური არსებები
სატანის ელექსირები
სატანის ელექსირები (Die Elixiere des Teufels) — გერმანელი ავტორის, ერნსტ თეოდორ ჰოფმანის, 1815 წლის რომანი.
სიუჟეტი
ნაწარმოებში პროტაგონისტად კაპუცინების ორდენის წარმომნადგენელი - ბერი მედარდი - გვევლინება. ესაა ადამიანი, რომელსაც საკუთარი წარსულიდან არაფერი ახსოვს და ერთადერთი, რაც ბავშვობასთან აკავშირებს, დედის მონაყოლია.
ბერს არ ძალუძს, გაუწიოს წინააღმდეგობა იდუმალებით მოცულ სითხეს, რომელიც მასში ძირეულ ვნებებსა და ცხოველურ ინსტინქტებს აღვიძებს. ყველაფერი იწყება იმით, რომ ასკეტურ გზაზე მიმავალს მოუწევს საკმაოდ საპასუხისმგებლო დავალებასთან გამკლავება - განაგოს და დაეუფლოს რელიქვიებით აღსავსე პალატას, რომელშიც, წმინდა ანტონის თანახმად, მრავალი გველის შხამისგან დამზადებული ელექსირი იყო შენახეული. მიუხედავად ამისა, მსგავსმა პატივმა მასზე დესტრუქციულად იმოქმედა, რაც საბოლოოდ იმით დაგვირგვინდა, რომ ბერმა საკუთარი თავი ზემოხსენებულ წმინდანთან გააიგივა. ამ მომენტიდან იწყება მასში გაორების პროცესი - მკითხველს ექმნება შთაბეჭდილება, რომ მის გვერდით მიმავალი შავი აჩრდილი მისი ბნელი მხარეა, რომელიც მას მძიმე ცოდვების ჩადენისკენ უბიძგებს. ცოტა ხანში მას სიყვარულის ობიექტი გამოუჩნდება - სახელად ავრელი -, რომლის შემხედვარე ბერიც მონასტერში ვერ გაძლებს, ამის გამო კი მას რომში გააგზავნიან.
რომისკენ მიმავალ გზაზე ის ხვდება კაცს, რომელსაც ორმოსთან სძინავს და მასში ჩავარდნის საფრთხე ემუქრება. ბერი მის დახმარებას გადაწყვეტს, თუმცა აღმოჩნდება, რომ ეს მახეა - ბერის გაწვდილ ხელზე უბედური შეშინდება და გადავარდება, რის შემდეგაც ბერს მიიყვანენ სასახლეში, როგორც პრინც ვიქტორინს. აქ მას ურთიერთობა ექნება აურელიას დედინაცვალთან, ევფემიასთან. სიყვარულისგან გაშმაგებული, ის კლავს ევფემიას და მის ძმას - ჰერმოგენს. ის ციხიდან მეტყევეთა საცხოვრებელში გარბის, სადაც შეხვდება თავის ორეულს - აღმოჩნდება, რომ სწორედ ის ვიქტორინია, რომელიც ორმოში ჩავარდა და ლოდზე თავის დარტყმისგან მოყენებული ჭრილობის შედეგად გაგიჟდა. მალე მედარდს ციხეში ჩასვამენ, თუმცა ორეულის წყალობით იგი მალევე თავს დააღწევს იქაურობას. საბოლოოდ, ორეულის წყალობით, ყველაფერი იქითკენ წარიმართება, რომ აურელია ბერს სიყვარულში გამოუტყდება და მალევე ისინი დაქორწინდებიან. თუმცა, ქორწილის დღეს, როცა ბერი ორეულსა და გადამრჩენს სიკვდილს მიუსჯიან, მედარდი სიმართლეს გაამხელს და სასახლიდან მეორეჯერ გაიქცევა, ამჯერად ორეულთან ერთად, რომელთანაც გზაში შებრძოლება მოუწევს. მიუხედავად მასზე გამარჯვებისა, მედარდი გონებას კარგავს, გონს მოსვლის შემდეგ აცნობიერებს, რომ ის იტალიურ სამკურნალო დაწესებულებაშია. იგი საკუთარ ცოდვებს პაპის წინაშე მოინანიებს, თუმცა გარკვეულ კონსპირაციულ საკითხებში გაეხვევა, შედეგად ის კიდევ ერთხელ გადაურჩება სიკვდილს. აქედან ის მალევე ბრუნდება მონასტერში, სადაც იგი საბოლოოდ დაინახავს, თუ როგორ კლავს მისი ორეული აურელიას. მისი სიკვდილიდან ერთი წლის გასვლის შემდეგ კი ბერი საკუთარი მემუარების წერას ამთავრებს.
ანალიზი
რომანში რელიგიურ მოტივებს სიუჟეტის განვითარებაში მნიშვნელოვანი ადგილი უკავია, რაც არ არის დამახასიათებელი ჰოფმანის შემოქმედებისთვის. ეს ნაწილობრივ იმითაც არის განპირობებული, რომ რომანი ფართო მკითხველისთვის იყო განკუთვნილი. რომანში ასახულია ჰოფმანის გატაცება მუსიკით, მხატვრობითა და არქიტექტურით. ნაწარმოების ერთ-ერთ ლაიტმოტივად დოპელგანგერი - ანუ ბოროტი ორეულის საკითხი - მიიჩნევა.
შესაძლებელია, რომ ნაწარმოები შიზოფრენიის საგნის ლიტერატურული შესწავლაა, რადგან მედარდი თავის ორეულში ხვდება თავის მეორე მეს.
გავლენა
ნაწარმოების პირველი გამოცემები ბერლინში იბეჭდებოდა 1815-1816 წლებში. 1827 წელს, ავტორის გარდაცვალებიდან 5 წლის შემდეგ იგი ხელახლა გამოიცა. აღსანიშნავია, რომ ცნობილი გერმანელი პოეტი, ჰაინრიხ ჰაინე აღნიშნულ წიგნზე საუბრისას წერდა:"'სატანის ელექსირები შეიცავს ყველაზე საშინელს და საზარელს, რაც ადამიანის გონებას ძალუძს, გაიფიქროს. '"ბოროტი ორეულის საკითხმა დიდი გავლენა იქონია ედგარ ალან პოზე.
რომანზე დაყრდნობით 1976 წელს რეჟისორმა მანფრედ პურცერმა გადაიღო ამავე სახელწოდების ფილმი.
რევაზ გაგნიძე
რევაზ ივანეს ძე გაგნიძე (დ. 28 იანვარი, 1932, თბილისი — გ. 17 დეკემბერი, 2009, თბილისი) — ბიოლოგიის მეცნიერებათა დოქტორი, პროფესორი (1988).
ბიოგრაფია
დაჯილდოვდა:
გარდაიცვალა 2009 წლის 17 დეკემბერს.
სქოლიო
კატეგორია:ქართველი ბოტანიკოსები
ინვერსია (გეომეტრია)
right|200px| ინვერსია 1. გეომეტრიაში — 0 ცენტრის მქონე და R რადიუსიანი წრეწირის მიმართ გარდაქმნა, რომლის დროსაც P წერტილი გადადის P' წერტილში, რომელიც მდებარეობს OP სხივზე და დაშორებულია ცენტრიდან OP = R²/OP მანძილით. R² რიცხვს ეწოდება ინვერსიის კოეფიციენტი. ინვერსიის დროს წრფეები და წრეწირები გადადიან წრფეებსა და წრეწირებში, ამასთან, წრეწირები, მაგ., შეიძლება გადავიდეს წრფეებში და პირიქით.
ანალოგიურად განიმარტება ინვერსია სივრცეში სფეროს მიმართ.
2. კომბინატორიკაში — გადანაცვლებაში ორი ელემენტის ნორმალური გალაგების დარღვევა, იმისგან დამოუკიდებლად, ერთმანეთის გვერდით არიან ისინი თუ განცალკევებულნი არიან ერთმანეთისაგან რაიმე ელემენტებით. მაგ., bcade გადანაცვლებაში ელემენტები a და b ადგენენ ინვერსიას, თუ ნორმალურ დალაგებად მივიჩნევთ abcde დალაგებას.
ლიტერატურა
კატეგორია:ევკლიდეს გეომეტრია კატეგორია:პლანიმეტრია
მოზარდთა სექსუალობა
მოზარდთა სექსუალობა — ადამიანის განვითარების ეტაპი, როდესაც მოზარდები განიცდიან და იკვლევენ სექსუალურ გრძნობებს. სექსუალობისადმი ინტერესი სქესობრივი მომწიფების პერიოდში მძაფრდება და სექსუალობა ხშირად თინეიჯერების ცხოვრების გადამწყვეტი ასპექტი ხდება. სექსუალური ინტერესი შეიძლება გამოიხატოს მრავალი გზით, მაგალითად, ფლირტით, კოცნით, მასტურბაციით ან პარტნიორთან სექსით. სექსუალური ინტერესი ახალგაზრდებს შორის, ისევე როგორც მოზარდებში, შეიძლება დიდად განსხვავდებოდეს, რაზეც დიდ გავლენას ახდენს კულტურული ნორმები და წეს-ჩვეულებები, სქესობრივი განათლება, სექსუალური ორიენტაცია და სოციალური კონტროლი, როგორიცაა საქორწინო ასაკთან დაკავშირებული კანონები.
ზოგადად, სექსუალური აქტივობა, სხვადასხვა რისკთან არის დაკავშირებული. სქესობრივი კავშირის რისკებში შედის არასასურველი ორსულობა და სქესობრივი გზით გადამდები ინფექციები, მაგალითად აივ/შიდსი, რაც შეიძლება შემცირდეს პრეზერვატივის გამოყენების ან სხვა უსაფრთხო სექსუალური პრაქტიკის გამოყენების შემთხვევაში. კონტრაცეპტივები განსაკუთრებით ამცირებს არასასურველი ორსულობის ალბათობას.
სქოლიო
კატეგორია:მოზარდები
მიხეილ პაპაჯანოვი
მიხეილ ივანეს ძე პაპაჯანოვი (Միքայել Հովհաննեսի Պապաջանյան; დ. 7 სექტემბერი, 1869 — გ. 1930) — პოლიტიკური მოღვაწე. დაშნაკი.
ბიოგრაფია
თბილისის პირველი გიმნაზიის კურსდამთავრებული. სწავლობდა ნოვოროსიისკის უნივერსიტეტის იურიდიული ფაკულტეტზე.
პოლიტიკური მოღვაწეობა რუსეთის მე-4 მოწვევის დუმის დეპუტატი ბაქოს, ელისავედპოლსკისა და ერევნის გუბერნიიდან. 1912 წლიდან პარტია „დაშნაკცუთუნი“-ს წევრი.
მუშაობდა თბილისის საოლქო სასამართლოში. საადვოკატო პრაქტიკას ეწეოდა ერევანში, ალექსანდროპლსა და თბილისში. 1899 წლიდან ცხოვრობდა ბაქოში.
მონაწილეობა მიიღო 1917 წლის თებერვლის რევოლუციაში; 1917 წლის 27 თბერვლიდან გახდა სახელმწიფო დუმის დროებითი კომიტეტის წევრი, (ВКГД); ხოლო 9 აპრილიდან დაინიშნა ამიერკავკასიის განსაკუთრებული კომიტეტის კომისრად.
1917 წლის 12 ოქტომბერს უარი თქვა ამიერკავკასიის განსაკუთრებული კომისრის თანამდებობაზე.
ლიტერატურა
Государственная дума Российской империи: 1906-1917. Б.Ю. Иванов, А.А. Комзолова, И.С. Ряховская. Москва. РОССПЭН. 2008.
რესურსები ინტერნეტში
კატეგორია:დაბადებული 7 სექტემბერი კატეგორია:დაბადებული 1869 კატეგორია:გარდაცვლილი 1930 კატეგორია:რუსეთის იმპერიის IV მოწვევის სახელმწიფო სათათბიროს დეპუტატები
ეფთვიმე გენათელი
ეფთვიმე გენათელი (გვარად შერვაშიძე; გ. 1822) — ქართველი საეკლესიო მოღვაწე, მიტროპოლიტი. იყო ჯუმათისა (1736-1776) და გელათის ეპისკოპოსი (1776-1820).
ბიოგრაფია
დაიბადა გურიის სამთავროს თავადურ ოჯახში. მსახურობდა დიაკვნად გამოჩინებულის ტაძარში. 1736 წელს გახდა ჯუმათის ეპისკოპოსი მისი ბიძის, მაქსიმე III შარვაშიძის შემდეგ. შემდგომ მიიღო გენათელობა. იბრძოდა ცენტრალური სამეფო ხელისუფლების გაძლიერებისა და ქვეყნის გაერთიანებისათვის. იყო სოლომონ I-ს პოლიტიკის აქტიური მხარდამჭერი. 1789 იმერეთის საერო და საეკლესიო თავკაცებთან ერთად ურჩევდა ერეკლე II-ს თავისი ხელისუფლების ქვეშ გაეერთიანებინა ქართლ-კახეთისა და იმერეთის სამეფოები. 1797 წელს მხარი დაუჭირა სოლომონ II-ის მოწინააღმდეგე გიორგი ბატონიშვილს, რის გამო სოლომონმა იმერეთიდან გააძევა. ეფთვიმე გენათელი ყურადღებას აქცევდა პარტახი ადგილების აღდგენას. ბოსლევში ხელახლა დაასახლა გლეხები, ააშენა სოფელი მუხაღრუა და იქ ეკლესიაც ააგო. 1819 წელს იმერეთის აჯანყების დროს ეფთვიმე გენათელი რუსეთის იმპერიის ხელისუფლებამ დააპატიმრა, როგორც აჯანყების ერთ-ერთი მოთავე და სხვებთან ერთად გადაასახლა რუსეთში.
სქოლიო
კატეგორია:გარდაცვლილი 1822 კატეგორია:ქართველი ეპისკოპოსები კატეგორია:ქართველი მეამბოხეები კატეგორია:გელათის მღვდელთმთავრები კატეგორია:შარვაშიძეები კატეგორია:გურიის მხარეში დაბადებულები კატეგორია:გურიის ერისთავები (საგვარეულო)
ჯაიკა
ჯაიკა - იაპონიის საერთაშორისო თანამშრომლობის სააგენტო (独立行政法人国際協力機構 dokuritsu gyōseihōjin kokusai kyōryoku kikō). იაპონიის დამოუკიდებელი სამთავრობო სააგენტო, რომელიც კოორდინაციას უწევს იაპონიის ოფიციალური განვითარების დახმარებას (ODA). ცნობილია აკრონიმით - "JICA".
ისტორია
იაპონიის საერთაშორისო თანამშრომლობის სააგენტო - JICA, დაარსდა 1974 წლის აგვისტოში, ორი ორგანიზაციის, საზღვარგარეთის ქვეყნებთან ტექნიკური თანამშრომლობის სააგენტოს (OTCA, დაარსებული 1962 წლის ივნისში) და იაპონელ მოხალისეთა საერთაშორისო თანამშრომლობის (JOCV, დაარსებული 1965 წლის აპრილში) შერწყმის შედეგად. იაპონიის მთავრობის მონაწილეობით ტექნიკური თანამშრომლობის ისტორია, კოლომბოს გეგმისა და ტექნიკური თანამშრომლობის პროექტების დროიდან იღებს სათავეს, რომელიც 1954 წლის ოქტომბერში იყო გაშვებული.
ახალმა JICA-ამ თავის მოღვაწეობა დაიწყო 2008 წლის 1 ოქტომბერს. იგი შეიქმნა საერთაშორისო თანამშრომლობისათვის იაპონიის ბანკის (JBIC) განვითარების ოფიციალური დახმარების (ODA) სასესხო განყოფილების, ყოფილი საერთაშორისო ეკონომიკური თანამშრომლობის ფონდის (OECF) და იაპონიის საერთაშორისო თანამშრომლობის სააგენტოს (JICA) გაერთიანებით.
850px|
JICA-ს სქემა
JICA იყენებს მთელ რიგ დახმარების პროგრამებს, რათა უპასუხოს განვითარებადი ქვეყნების სხვადასხვა მოთხოვნილებებს. - იაპონელი მოხალისეთა მივლინება; - JICA-ს პარტნიორობის პროგრამა; - სასწავლო-მოსამზადებელი პროგრამები ახალგაზრდა ლიდერებისათვის
განვითარების ოფიციალური დახმარება (ODA) და ODA-ს სესხები
ფართო გაგებით ODA-ს განვითარების ოფიციალური დახმარება ხორციელდება ორი მიმართულებით: ორმხრივი (ბილატერალური)თანამშრომლობით - რომელიც უშუალოდ მიმართულია განვითარებადი ქვეყნებსთვის; მრავალმხრივი (მულტილატერალური) თანამშრომლობით - რომელიც ხორციელდება საერთაშორისო ორგანიზაციებთან ერთობლივი პროექტის შემუშავების მეშვეობით. ორმხრივი თანამშრომლობა იყოფა შეღავათიან სესხებად და გრანტებად (საგრანტო დახმარება და ტექნიკური თანამშრომლობა). JICA ეყრდნობა ODA-ს წესდებას და იაპონიის მთავრობის მიერ შემუშავებულ პოლიტიკას.